Publication: Magyar Közlöny
Issue: MK-2000-106 (Year: 2000, Number: 106)
Era: 1990-2004
Section: A vámjogról, a vámeljárásról, valamint a vámigazgatásról szóló 1995. évi C. törvény 212. §-a (2) bekezdésének
Paragraph Index: 93

2. A Műemlékek Állami Gondnoksága — a vagyonkezelés átvétele után — haladéktalanul kezdje meg az állagvédelmi munkálatokat, és készítse elő a kastélyegyüttes felújítását. A helyi és regionális gazdaságfejlesztési tervek figyelembevételével, az érintett tárcák véleményének kikérésével, készítsen a kastélyegyüttes hasznosítását illető megvalósíthatósági tanulmányt (pre-feasibility study), amelyben tárja fel az ingatlan kulturális és idegenforgalmi potenciálját, vizsgálja meg az ott folyó oktatási tevékenység fennmaradásának feltételét, továbbá tegyen javaslatot a szükséges állami tehervállalás mértékére és ütemezésére, illetve a nemzeti érdekeket érvényesítő közfunkciókra. Dolgozza ki a magántőkének a kastélyegyüttes hasznosításába való bevonásának módját, készítsen elő nemzetközi tendert a megfelelő partnerek kiválasztására. A kastélyegyüttes hasznosításáról a Kormány a teljes hasznosítási program ismeretében határoz. Kezdje meg — a Kincstári Vagyoni Igazgatósággal együttműködve — a kastélyegyütteshez tartozó ingatlanok tulajdoni, kezelői és üzemeltetői jogviszonyainak rendezését, és tegyen javaslatot a nem állami tulajdonban lévő ingatlanrészek tulajdonjogának a Magyar Állam javára történő megszerzésére. Felelős: nemzeti kulturális örökség minisztere Miniszterelnöki Hivatalt vezető miniszter gazdasági miniszter Határidő: 2001. március 1.

Source: https://magyarkozlony.hu/hivatalos-lapok/ca249a22e0c74db090510c07616f148e85ab67fb/dokumentumok/240efbe89105b69f9181d0d9aa4f78b1c9747504/letoltes